Curiejeva tačka

Curiejeva tačka (Tc) ili Curiejeva temperatura termin je u fizici i nauci o materijalima, koji je dobio ime po Pierreu Curieju, a odnosi se na karakterističnu osobinu feromagnetnih ili piezoelektričnih materijala. 

 Curiejeva tačka u feromagnetičnim materijalima 

Curiejeva tačka feromagnetičnih materijala je temperatura iznad koje taj materijal gubi karakteristične feromagnetične sposobnosti. Na temperaturi ispod Curiejeve tačke magnetni momenti su parcijalno ustrojeni u magnetnoj domeni kod feromagnetičnih materijala. Kako se temperatura povećava, termalne promjene uništavaju ovaj ustroj sve dok ukupna magnetizacija ne bude nula i iznad Curiejeve tačke. Iznad Curiejeve tačke materijal je čisto paramagnetičan. 

Na temperaturama ispod Curiejeve tačke djelovanje magnetnog polja ima paramagnetični efekt na magnetizaciju, ali kombinacija paramagnetizma s feromagnetizmom dovodi do magnetizacije, što se prati na histereznoj krivoj s apliciranjem snage polja. Uništavanje magnetizacije na Curiejevoj temperaturi druga je fazna trasformacija i kritična tačka, gdje je magnetna susceptibilnost teorijski beskonačna.

Pogledajte feromagnetizam za spisak feromagnetičnih materijala i njihove Curiejeve temperature.

Ovaj efekt najviše se koristi kod magnetno-optičkih uređaja za spremanje podataka (CD, DVD itd.), pri brisanju i "pisanju" novih podataka. Poznati primjeri su Sonyjev Minidisc format, kao i CD-MO format.

Ostale upotrebe uključuju kontrolu temperature pri lemljenju željeza, kao što je Weller WTCPT, i, općenito, gdje je poželjna magnetizacija s kontrolisanom temeperaturom.

 Curiejeva temperatura piezoelektričnih materijala 
Po analogiji s feromagnetičnim materijalima, Curiejeva temperatura koristi se i kod piezoelektričnih materijala kako bi se opisala temperatura iznad koje materijal gubi svoje spontane polarizacijske i piezoelektrične karakteristike.

 Također pogledajte 
 Feroelektrični efekat
 Néelova temperatura

Kategorija:Fazni prelazi
Kategorija:Kritični fenomeni
Kategorija:Pierre Curie
Kategorija:Temperatura